Alegzandra/wili-2018-roplus huggingface dataset:
Ο Ξενοφών αναφέρει ότι οι απόγονοι του Δημαράτου Ευρυσθένης και Προκλής κυβερνούσαν αργότερα τις τρεις πόλεις. Το 400 π.Χ. λοιπόν οι βασιλείς αυτοί ενώθηκαν με τους Σπαρτιάτες του στρατηγού Θίβρωνα που πολεμούσαν εναντίον των Περσών.

Οι διαφορά ανάμεσα στα 2 φύλα εντοπίζεται στο μέγεθος (όπου τα αρσενικά είναι μεγαλύτερα από τα θηλυκά) και στον αστράγαλο των ποδιών τους, στο αρσενικό φαίνεται έντονα ο αστράγαλος ενώ στο θηλυκό καθόλου.

Μερικές από τις αξιοσημείωτες ανακαλύψεις του Σπέισγουοτς είναι οι εξής μικροί πλανήτες: 60558 Έχεκλος, 5145 Φόλος, 20000 Βαρούνα, 9965 GNU, 1998 KY26, (35396) 1997 XF 11, (48639) 1995 TL8, καθώς και ο κομήτης 125P/Spacewatch.

Τζόντι Μπένσον ως Βανέσα: Η Βανέσα είναι η ανθρώπινη μορφή της Ούρσουλα όταν ανέβηκε στη στεριά ώστε να εμποδίσει το φιλί της Άριελ και του Έρικ. Έχει τη φωνή της Άριελ, την οποία κατέχει λόγω της συμφωνίας η Ούρσουλα.

Σε μερικά άρθρα του το 1838 και το 1839 ο Πέτερ Γκουστάφ Λεζέν Ντίριχλετ απέδειξε την πρώτη Φόρμουλα αριθμού των κλάσεων για Τετραγωνικές Μορφές (αργότερα τελειοποιήθηκε από τον μαθητή του Κρόνεκερ). Ο τύπος, τον οποίο ο Γιακόμπι απέδωσε ως "αγγίζοντας το άκρο του ανθρώπινου δαιμόνιου», άνοιξε το δρόμο για παρόμοια αποτελέσματα όσον αφορά το γενικότερο Σώμα Αριθμών. Με βάση την έρευνά του για τη δομή της Θεωρία του δακτυλίου για Τετραγωνικές Μορφές, απέδειξε το Θεώρημα δακτυλίων του Ντίριχλετ, ένα θεμελιώδες αποτέλεσμα στην αλγεβρική θεωρία αριθμών.

Η πρώτη έντυπη εφημερίδα του Αγώνα, η «Σάλπιγξ Ελληνική» εκδόθηκε στην Καλαμάτα με συντάκτη τον Θεόκλητο Φαρμακίδη, αλλά βγήκαν μόνο τρία φύλλα με ημερομηνίες 1, 5 και 20 Αυγούστου 1821. Έτσι τα «Ελληνικά Χρονικά» ήταν η πρώτη πραγματικά εφημερίδα αφού κυκλοφόρησαν από την 1η Ιανουαρίου 1824 μέχρι την 20ή Φεβρουαρίου 1826.

Ο Στέφανος ο Βυζάντιος, στο βιβλίο του Περί πόλεων του 5ου αιώνα, καταρχήν αναφέρει σχεδόν το ίδιο κείμενο, δηλαδή ότι η Βουθόη, σύμφωνα με τον Φίλωνα, ονομάστηκε έτσι επειδή ο Κάδμος ανέβηκε γρήγορα στην οδό για τους Ιλλυριούς πάνω σε ζευγάρι βοδιών, ενώ επισημαίνει ότι άλλοι θεωρούν ότι η πόλη πήρε το όνομα της Αιγύπτιας Βουτούς και μέσω παραφθοράς την είπαν Βουθόη.

Το Σπέισγουoτς (Spacewatch) είναι ένα πρόγραμμα στο Πανεπιστήμιο της Αριζόνα για την μελέτη των μικρών πλανητών, καθώς και των κομητών και των αστεροειδών. Ο επικεφαλής είναι ο Δρ. Ρόμπερτ ΜακΜίλαν. Στο πρόγραμμα αποδίδεται η εύρεση ενός δορυφόρου του Δία, με όνομα Καλλιρρόη.

Βασιλική του Αγίου Λαυρεντίου (Basílica de San Lorenzo) Είναι χτισμένη πάνω σε ένα πρώην ρωμανικό ναό, που αργότερα στο δέκατο τέταρτο αιώνα επεκτάθηκε σε γοτθικού ρυθμού κατά τη διάρκεια της βασιλείας του Ιάκωβου Β´ της Αραγωνίας. Η εκκλησία είναι διαμορφωμένη με ισόγεια αίθουσα, που σχηματίζεται από τρία κλίτη ίδιου ύψους χωρισμένα σε τέσσερα τμήματα από σταυροειδής πυλώνες που καλύπτονται από θόλους με βιτρό, με πλευρικά παρεκκλήσια του 16ου και 17ου αιώνα ανάμεσα σε αντηρίδες. Στο σκευοφυλάκιο φυλάσσεται η προτομή του Αγίου Λαυρεντίου από ασήμι από τα τέλη του δεκάτου έκτου αιώνα. Στις 10 Αυγούστου κάθε χρονιάς μπροστά από τη βασιλική, χορευτές εκτελούν τους χορούς των σπαθιών, των κορδελών και των ραβδιών.
Η Αντιόχεια αυτή κατά τους ιστορικούς ιδρύθηκε στους πρόποδες (νότιους) της οροσειράς του Ταύρου, τη δε θέση της πιθανολογούν παρά τη σημερινή πολίχνη Αϊντάμπ στη Κιλικία (Τουρκία).

Το 1965, ενώ ολοκλήρωνε τις μεταπτυχιακές του σπουδές, ανακυρήχθηκε καθηγητής Θεολογίας στο Πανεπιστήμιο Αθηνών. Το 1966 ορίστηκε ηγούμενος στη Μονή Βλατάδων στη Θεσσαλονίκη. Ήταν ιδρυτικό μέλος, στη συνέχεια αντιπρόεδρος και εν τέλει πρόεδρος, του Πατριαρχικού Ινστιτούτου Πατερικών Μελετών στη μονή. Από το 1969 έως το 1975, δίδαξε συστηματική θεολογία στο Αριστοτέλειο Πανεπιστήμιο Θεσσαλονίκης.

Την ίδια χρονιά, και κατόπιν πρόσκλησης του Ακακίου προς τη Ρωσική Διασπορά, ήρθε μυστικά στην Ελλάδα ως εκπρόσωπος ο Αρχιεπίσκοπος Χιλής και Περού Λεόντιος Φιλίπποβιτς, ο οποίος φιλοξενήθηκε κρυμμένος μέσα στην αποθήκη της Ιεράς Μονής Αγίου Νικολάου Παιανίας (κτήτορας της οποίας ήταν ο Ακάκιος Παππάς), για να μη συλληφθεί, σε περίπτωση έρευνας από την αστυνομία. Την επομένη, οι δύο επίσκοποι Λεόντιος και Ακάκιος χειροτόνησαν μέσα στη Μονή τρεις νέους επισκόπους: τον Κυκλάδων Παρθένιο Σκουρλή, τον Γαρδικίου Αυξέντιο Πάστρα και τον Μαγνησίας Χρυσόστομο Νασλίμη. Αργότερα, οι τρεις νεοχειροτονηθέντες επίσκοποι, χειροτόνησαν δύο ακόμη επισκόπους, τον Διαυλείας Ακάκιο Παππά τον νεότερο, ανιψιό του Αρχιεπισκόπου Ακακίου, και τον Σαλαμίνος Γερόντιο Μαργιόλη. Κατά το έτος 1963, απεβίωσαν ο Κυκλάδων Παρθένιος και ο Αρχιεπίσκοπος Ακάκιος. Στις 7 Δεκεμβρίου 1963 εξελέγη Αρχιεπίσκοπος της Εκκλησίας Γ.Ο.Χ. ο από Γαρδικίου Αυξέντιος Πάστρας. Τα επόμενα χρόνια, επί Αυξεντίου, η Σύνοδος γνώρισε πολλές διασπάσεις και αρκετές εξ αυτών υφίστανται έως σήμερα.

Το 462 π.Χ., η Σπάρτη ζήτησε τη βοήθεια των Αθηναίων, αφού η εξέγερση των ειλώτων την είχε φέρει σε πολύ δύσκολη θέση. Η δημοκρατική παράταξη, η οποία είχε ανακτήσει τη δύναμή της, με αρχηγό τον Εφιάλτη πρότεινε να αφεθεί η Σπάρτη στην κακή της τύχη, όμως οι Αθηναίοι μεταπείστηκαν από τον Κίμωνα να στείλουν στρατό να τη βοηθήσουν. Η είδηση της άφιξης 4.000 Αθηναίων οπλιτών με επικεφαλής τον Κίμωνα ανησύχησε τους Σπαρτιάτες, οι οποίοι με το πρόσχημα ότι δεν τους χρειάζονταν πια, τους έδιωξαν. Αυτή η προσβολή καταλογίστηκε στον Κίμωνα, ο οποίος τον επόμενο χρόνο εξοστρακίστηκε. Ύστερα λύθηκε και η Ελληνική Συμμαχία του 481 π.Χ..

Το Στρατηγάτο Παλατζά (Στρατηγάτον Παλατζά) ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα.

Η Ντιάνα Αντωνακάτου υπήρξε σπουδαία Ελληνίδα ζωγράφος που γεννήθηκε στο Ληξούρι της Κεφαλονιάς το 1921. Σπούδασε στην Ανωτάτη Σχολή Καλών Τεχνών ζωγραφική κοντά στον Κώστα Παρθένη και χαρακτική με τον Γιάννη Κεφαληνό (1944-1949). Υπήρξε ένα από τα πιο δραστήρια μέλη του Επιμελητηρίου Εικαστικών Τεχνών Ελλάδος, του συνδιακλιστικού οργάνου των εικαστικών καλλιτεχνών . Έλαβε μέρος σε πολλές ατομικές και ομαδικές εκθέσεις, ενώ τα τελευταία 25 χρόνια στο πατρικό της, στα γραφικά Βιλατώρια Παλικής στην Κεφαλλονιά, παρουσίαζε κάθε χρόνο τα έργα της. Πέθανε σε ηλικία 92 ετών στο σπίτι της στη Νέα Σμύρνη στις 8 Οκτωβρίου 2011 που διέμενε όλες τις εποχές του χρόνου εκτος του καλοκαιριού που διέμενε στο χωριό της στην Κεφαλονιά..
Η Ντανστ ξεκίνησε την καριέρα της όταν ήταν τριών ετών, παίρνοντας μέρος σε τηλεοπτικές διαφημίσεις. Στην ηλικία των 8 έκανε το κινηματογραφικό της ντεμπούτο με έναν ασήμαντο ρόλο στην ταινία Ιστορίες της Νέας Υόρκης (New York Stories, 1989) του Γούντι Άλεν. Λίγο αργότερα εμφανίστηκε στην ταινία Η Απατηλή Λάμψη της Ματαιοδοξίας (The Bonfire of the Vanities, 1990) ως η κόρη του Τομ Χανκς. Το 1993 έκανε μια γκεστ εμφάνιση στην αμερικανική σειρά: Star Trek: The Next Generation.

Το HRT2 (HTV 2, "Drugi program") είναι το δεύτερο τηλεοπτικό κανάλι της HRT.Το κανάλι εστειάζει σε ψυχαγωγικές εκπομπές αλλά μεταδίδει και άλλα προγράμματα όπως ειδήσεις και ντοκιμαντέρ.Επίσης είναι διαθέσιμο δορυφορικά απο τον δορυφόρο Eutelsat 16A(10.721 GHz).

Βρισκόταν στην Κιλικία και περιελάμβανε την οχυρωμένη Μοψουεστία με την γύρω περιοχή. Η Moψουεστία επανακαταλήφθηκε από τον Νικηφόρο Φωκά στις 13 Ιουλίου 965 κι έγινε έδρα στρατηγού υφιστάμενος στον Δούξ Αντιόχειας. Από το 11ο αιώνα διοικούνταν μαζί με τα Ανάβραζα, και αργότερα μαζί και με τα Άδανα. Στα τέλη του 11ου και αρχές του 12ου αιώνα αναφέρεται η διοίκηση της περιοχής σε κατεπάνω ή δούξ. Το 1083 καταλήφθηκε από τους Τούρκους. Το 1103 ανακαταλήφθηκε από τους Βυζαντινούς κι έγινε το Δουκάτο Λογγινιάδος, Ταρσού, Αδάνων, Μοψουεστίας και Κιλικίας.

Εκλογές για Νομοθετική Συνέλευση διεξήχθησαν για πρώτη και μοναδική φορά στην Πορτογαλική Ανγκόλα στο διάστημα 19 Μαρτίου με 27 Μαρτίου 1973. Οι εκλογές έγιναν μετά την έγκριση ενός νόμου από την Εθνοσυνέλευση της Πορτογαλίας στις 2 Μαΐου 1972, με βάση τον οποίο παραχωρήθηκε μεγαλύτερη αυτονομία στα υπερπόντια εδάφη. Η Ανγκόλα θα είχε Νομοθετική Συνέλευση με 53 μέλη, από τα οποία τα 32 θα ήταν αιρετά. Τα υπόλοιπα θα διορίζονταν από τις δημόσιες υπηρεσίες, τις θρησκευτικές ομάδες και τις ομάδες επιχειρήσεων. Οι υποψήφιοι θα έπρεπε να είναι πορτογάλοι πολίτες που είχαν ζήσει στην Ανγκόλα για περισσότερο από μία τριετία και να μην είναι αναλφάβητοι. Καθώς την περίοδο εκείνη τα πολιτικά κόμματα ήταν απαγορευμένα με βάση το σύνταγμα της Πορτογαλίας, η πλειοψηφία των υποψηφίων προτάθηκε από το κυβερνών κίνημα Εθνική Ένωση του Λαού, παρότι σε ορισμένες ενώσεις πολιτών επιτράπηκε να κατεβάσουν υποψηφίους για τις εκλογές.Από τον συνολικό πληθυσμό των 5.673.046 κατοίκων, οι εγγεγραμμένοι ψηφοφόροι ήταν 584.000 άνθρωποι. Η συμμετοχή ήταν 85,6%.Τα αιρετά μέλη συμπεριλάμβαναν 29 λευκούς και 24 μαύρους.

Η πόλη διαθέτει σύνδεση με το σιδηροδρομικό δίκτυο υψηλών ταχυτήτων της «AVE» με απευθείας σύνδεση με την πόλη της Μαδρίτης και της Σαραγόσας.

Μια τέτοια μερική διακοπή σχέσεων μπορεί όμως να θεωρηθεί ως σοβαρή προειδοποίηση επερχόμενης ψυχρότητας των σχέσεων των οποίων η εξέλιξη εξαρτάται κυρίως από τη στάση ή τυχόν μέτρο που μπορεί να λάβει το έτερο κράτος.

Στις αρχές Μαΐου 2013 το μεταβατικό εθνικό συμβούλιο ξεκίνησε τη λειτουργία του και ο Νγκεντέ γνωστοποίησε ότι το σώμα θα είχε όλες τις νομοθετικές εξουσίες, εκτός από τη δυνατότητα να κατατεθεί πρόταση μομφής εναντίον της κυβέρνησης.

Στην πλατεία Μίκλοσιτς (σλοβενικά: Miklošičev trg) υπάρχει ένα μικρό εκκλησάκι αφιερωμένο στον Άγιο Φλοριάν. Κτίστηκε το 1736 ως μέρος των τειχών της περίφραξης της εκκλησίας.
H Ντανστ απέκτησε διεθνή φήμη όταν υποδύθηκε τη Μέρι Τζέιν Γουάτσον στην τριλογία Spider-Man. Οι ταινίες της περιλαμβάνουν την αισθηματική κομεντί Έρωτας με την Πρώτη... Μπαλιά (2004), την κομεντί φαντασίας Η Αιώνια Λιακάδα ενός Καθαρού Μυαλού (2004) και την δραματική κομεντί Elizabethtown (2005). Έπαιξε τον πρωταγωνιστικό ρόλο στην ταινία Μαρία Αντουανέτα (2006) της Σοφία Κόπολα και εμφανίστηκε στην κωμωδία Πως να Χάσεις τους Φίλους σου (2008). Το 2011, κέρδισε το βραβείο γυναικείου ρόλου στο Φεστιβάλ των Καννών για την ερμηνεία της ως Τζαστίν, στην ταινία Melancholia.

Η μαρίνα της πόλης συμβάλει για το ναυτικό τουρισμό. Πολυτελή γιοτ δένουν εκεί κατά τη διάρκεια του καλοκαιριού, επισκιάζοντας τα μικρά αλιευτικά σκάφη που ανήκουν στους ντόπιους. Η Μπούντβα έχει φιλοξενήσει στο παρελθόν και ναυτική έκθεση (Ναυτικό Σαλόνι), όμως τα τελευταία χρόνια έχει αρχίσει να χάνει την πρωτοκαθεδρία από τη μεγαλύτερη και πιο πολυτελή μαρίνα του Πόρτο Μοντενέγκρο.

Ο Μπρες υποχρέωσε τους Τουάθα ντε Ντανάν να είναι υποτελείς στους Φομόριαν και να δουλεύουν σαν σκλάβοι. Ο Όγκμα αναγκάστηκε να κουβαλάει καυσόξυλα και ο Ντάγκντα να σκάβει τάφρους γύρω από φρούρια. Παραμέλησε τα καθήκοντά του περί φιλοξενίας: οι Τουάθα ντε Ντανάν διαμαρτύρονταν ότι μετά από κάθε επίσκεψη τα μαχαίρια τους δεν είχαν ίχνος φαγητού και το στόμα τους δεν είχε γεύση μπύρας. Ο ποιητής Κάρμπρε έγραψε ένα καυστικό ποίημα εναντίον του, το οποίο αποτέλεσε το πρώτο δείγμα σάτιρας στην Ιρλανδία, κι από τότε τίποτα δεν πήγαινε καλά για τον Μπρες.

Η Λίτα, θεωρείται ως μια από τις πιο αγαπημένες γυναίκες παλαιστές, που πέρασαν από το WWE. Το περιοδικό Pro Wrestling Illustrated, ανακήρυξε τη Λίτα, γυναίκα της χρονιάς 2001. Το 2006, το American Chronicle και το Pro Wrestling Report την βράβευσαν ως τη γυναίκα της χρονιάς. Τον Φεβρουάριο του 2014 ανακοινώθηκε ότι η Λίτα θα ενταχθεί στο Hall of Fame του WWE.

Το 1255 ο τότε πρίγκηπας Γουλιέλμος Β΄ Βιλλεαρδουίνος προσπάθησε να καταλάβει την Εύβοια, αλλά ξεκίνησε εμφύλιο πόλεμο με τους υποτελείς του τριτημόριους βαρώνους του νησιού και του Δουκάτου των Αθηνών. Το 1259, μετά τη Μάχη της Πελαγονίας, οι Φράγκοι του Πριγκιπάτου νικήθηκαν από τον Μιχαήλ Η΄ Παλαιολόγο και αναγκάστηκαν να του παραχωρήσουν κάστρα στη Λακωνία για να ελευθερωθεί ο Βιλλεαρδουίνος. Από τότε το Πριγκιπάτο, δίνοντας πάτημα στους Βυζαντινούς στην Πελοπόννησο, ξεκίνησε μόνιμα πόλεμο εναντίον τους που τελείωσε μόνο το 1430 με την πτώση του.
Τα δημοσιεύματα ήθελαν τον Καπουτζίδη να είναι δυσαρεστημένος με την απόφαση του Κυπριακού καναλιού, ενώ την απάντησή της στην ανακοίνωση του καναλιού περί λογοκρισίας έδωσε και η Αρχή Ραδιοτηλεόρασης αναφέροντας: "Η Αρχή σε καμία περίπτωση δεν ασκεί λογοκρισία και δεν παρεμβαίνει προληπτικά στο έργο και στις αποφάσεις των ραδιοτηλεοπτικών οργανισμών, όπως δεν παρενέβη και ούτε είχε οποιανδήποτε ανάμειξη στην απόφαση του τηλεοπτικού οργανισμού MEGA για αφαίρεση της υπό συζήτηση σκηνής… Ως εκ τούτου, όταν ένα πρόγραμμα περιλαμβάνει σκηνή ή σκηνές ακατάλληλες για ανήλικους, οι τηλεοπτικοί οργανισμοί έχουν την επιλογή να κρίνουν και να αποφασίσουν κατά πόσο θα το μεταδώσουν εντός οικογενειακής ζώνης, εφόσον έχουν προβεί στις αναγκαίες ρυθμίσεις, ή εκτός οικογενειακής ζώνης, χωρίς οποιεσδήποτε τροποποιήσεις."

Ο Όθων συμμετείχε στην Δ' Σταυροφορία με τον στρατό του Σαμπλίτη ή του Βιλλεαρδουίνου γι' αυτό άλλωστε μετά την κατάκτηση της Πελοποννήσου και την δημιουργία του Πριγκιπάτου της Αχαΐας τιμήθηκε με τιμάρια. Το Ελληνικό χρονικόν του Μορέως αναφέρει :

Περί αστρολάβου: Με το έργο αυτό ο Κορυδαλλευς εμφανίζεται ως συνεχιστής μιας μακράς επιστημονικής παράδοσης, που έχει τη θεωρητική βάση της στον Κλαύδιο Πτολεμαίο, αναπτύχθηκε όμως ιδιαίτερα με τα έργα μεταγενέστερων συγγραφέων, όπως ο Ιωάννης Φιλόπονος, ο Νικηφόρος Γρηγοράς, ο Ισαάκ Αργυρός κ.ά. Ο αστρολάβος, ως αστρονομικό όργανο που χρησίμευε για τη μέτρηση του ύψους των ουράνιων σωμάτων και την ένδειξη της ώρας, παρέμεινε σε χρήση από την αρχαιότητα έως τον 17ο αι. (Τσιότρας, 1999).

Το Γαλλικό χρονικό αναφέρει ότι του δόθηκαν τιμάρια στο Grite ή στο Colovrate, το Αραγωνικό αναφέρει ότι η βαρωνία δόθηκε στον Γοδεφρείδο, γιος του, στην περιοχή του κάστρου της Κλοκίνας. Άλλη εκδοχή λέει ότι ο Όθων έχτισε το κάστρο Καλοβράτ για προσωπική του οικία και να ελέγχει το φέουδο του και από αυτό πήραν τα σημερινά Καλάβρυτα το όνομα τους.

Τα Μουσάτα είναι χωρίο στην νοτιά Κεφαλλονιά με πληθυσμό 318 κάτοικους. Το χωριό είναι γνωστό για το μέλι του και για την παραλία του, το Τραπεζάκι. Στο λόφο πάνω από την παραλία βρίσκεται η εκκλησία της Παναγίας της Τραπεζοφόρου. Πάνω από το χωριό δεσπόζει ο Αίνος, ενώ έχει όμορφη θέα προς τη θάλασσα. Το χωριό βρίσκεται 12,5 χιλιόμετρα νοτιανατολικά από το Αργοστόλι. Στο χωριό λειτουργεί παραδοσιακός φούρνος.

Η ατομική υγιεινή, η κοπή των νυχιών, το καλό πλύσιμο των κλινοσκεπασμάτων και των πετσετών και η άμεση θεραπεία των προσβληθέντων ατόμων είναι χρήσιμα μέτρα καταπολέμησης και αποφυγής επαναμολύνσεων. Όταν καθαρίζεται το σπίτι μιας μολυσμένης οικογένειας, πρέπει να απομακρύνεται η σκόνη κάτω από τα κρεβάτια και επάνω από τις πόρτες με υγρό πανί για να αποφευχθεί η εισπνοή μολυσματικών αβγών.

Την περίοδο εκείνη η Ανγκόλα ήταν μονοκομματικό κράτος, με μοναδικό νόμιμο κόμμα το MPLA. Ως αποτέλεσμα, οι περισσότεροι υποψήφιοι ανήκαν στο συγκεκριμένο κόμμα.Τα εκλεγμένα μέλη ανέλαβαν καθήκοντα στις 11 Νοεμβρίου 1980.
Την δική του απάντηση σχετικά με το θέμα έδωσε ο ίδιος ο Καπουτζίδης σε συνέντευξή του στο περιοδικό "Down Town" λέγοντας ότι ούτε εκνευρίστηκε αλλά ούτε και έγινε "έξαλλος" όπως γράφτηκε. Ο ίδιος αναφέρει: "Δεν επικοινώνησα καν με το Mega Κύπρου! Μίλησα με το Mega Ελλάδος, λίγες μέρες μετά, και έμαθα ότι εκείνοι ζήτησαν από την παραγωγή μας μία κόπια χωρίς αυτή τη σκηνή, με τη φοβερή και τρομερή ζωγραφιά. Κι ο λόγος ήταν, σε περίπτωση που παίξει κάποια στιγμή η "Εθνική Ελλάδος" επανάληψη σε κάποια απογευματινή ώρα, να μπορεί να γίνει χωρίς να υπάρξει πρόβλημα από το ραδιοτηλεοπτικό. Επομένως, το Mega Ελλάδος έδωσε στο Mega Κύπρου την κόπια με την κομμένη σκηνή, γνωρίζοντας ότι η σειρά στην Κύπρο προβάλλεται σε απογευματινή ώρα, στις 19.30. Εκεί η νομοθεσία και τα πρόστιμα είναι πολύ πιο αυστηρά. Επομένως, δεν έκοψε το Mega Κύπρου τη σκηνή...Αυτή είναι η αλήθεια." Συνέχισε λέγοντας ότι η συγκεκριμένη σκηνή και το κόψιμό της θα γίνει η αιτία να ξεκινήσει μια υγιής κουβέντα για το θέμα της ομοφυλοφιλίας και του bullying στην Κύπρο ενώ δεν κατηγόρησε το κανάλι για το κόψιμο της σκηνής αλλά τον κακό προγραμματισμό. Ευχήθηκε το κανάλι να μεταφέρει τη σειρά σε πιο κατάλληλη ώρα μετάδοσης, ώστε τα επεισόδια να μπορούν να προβάλλονται ολόκληρα επισημαίνοντας: "Ό,τι γράφω, ακόμα και να είναι σκληρό, δεν το γράφω για να προσβάλω κάποιον. Θα ήθελα, λοιπόν, να με εμπιστευθεί το κυπριακό κοινό και να ακούσει την ιστορία μου. Ολόκληρη!"

Ο Λούμεν (Lumen) είναι ένας μεγάλος σκουρόχρωμος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 8,20. Ανακαλύφθηκε το 1875 από τους Πωλ και Προσπέρ Ανρί, που παρατηρούσαν από το Παρίσι, και πήρε το όνομά του από ένα βιβλίο: το Lumen : Récits de l'infini (1872) του Γάλλου αστρονόμου Καμίλ Φλαμαριόν.

Ο Χιλδέριχος δεν συμμετείχε στην δημόσια ζωή, η οποία ήταν, όπως και πριν, κατευθυνόμενη από τους μαγιορδόμους. Μία φορά το χρόνο μεταφερόταν με κάρο που το τραβούσαν βόδια που το οδηγούσε ένας χωρικός, και προήδρευε σε δικαστήριο, δίνοντας απαντήσεις τις οποίες είχαν προετοιμάσει οι μαγιορδόμοι, σε πρέσβεις που έκαναν επίσκεψη.

Η Νάνσυ Νικολαΐδου έγραψε θετικά σχόλια για τη σειρά, λέγοντας ότι ο Καπουτζίδης εμφανίζεται πιο ώριμος, συνειδητοποιημένος και προβληματισμένος όσο ποτέ δημιουργώντας μια ιστορία την οποία αξίζει κανείς να δει. "[...]Η "Εθνική Ελλάδος" με κέρδισε και για δύο πολύ σημαντικούς λόγους. Γιατί ο δημιουργός της επίσης τολμά να αγγίξει το θέμα της διαφορετικότητας και να στρέψει την πένα του ενάντια στο ρατσισμό. Ενάντια στο ρατσισμό κάθε μορφής..."

Στην Μπούντβα εκδηλώνεται η «Αδριατική Έκθεση» (Jadranski sajam), η μεγαλύτερη έκθεση του Μαυροβουνίου. Εκεί φιλοξενούνται πολυάριθμες εμπορικές εκδηλώσεις καθ' όλη τη διάρκεια του έτους, συμπεριλαμβανομένης της μοναδικής επίδειξης αυτοκινήτων της χώρας.

Η Ομάδα του M94 είναι μία αραιή και εκτεταμένη ομάδα γαλαξιών, που βρίσκεται σε απόσταση περίπου 13 εκατομμύρια έτη φωτός από τη Γη, στους αστερισμούς Θηρευτικοί Κύνες και Κόμη Βερενίκης. Είναι μία από τις πολλές ομάδες του Υπερσμήνους της Παρθένου (του Τοπικού Υπερσμήνους) και μία από τις πλησιέστερες στην Τοπική Ομάδα.
Τρέφεται κυρίως με μπαμπού, αλλά είναι παμφάγο και τρώει επίσης αυγά, πουλιά, έντομα, λουλούδια, μούρα και μικρά θηλαστικά. Είναι ένα μοναχικό ζώο, δραστηριοποιείται κυρίως από το σούρουπο έως την αυγή, και είναι σε μεγάλο βαθμό καθιστικής ζωής κατά τη διάρκεια της ημέρας. Αρπακτικά που τρώνε τα κόκκινα πάντα περιλαμβάνουν τη λεοπάρδαλη του χιονιού, κουνάβια, και τον άνθρωπο. Αν αισθάνονται ότι απειλούνται, μπορούν να προσπαθήσουν να ξεφύγουν. Αν δεν μπορούν πλέον να διαφύγουν, στέκονται στα πίσω πόδια τους έτσι ώστε να φαίνονται μεγαλύτερα και χρησιμοποιούν τα αιχμηρά νύχια στα μπροστινά πόδια τους για να υπερασπιστούν τους εαυτούς τους.

Το ΙΕΕΕ 1394a και 1394b υποστηρίζεται από τα λειτουργικά συστήματα FreeBSD, Linux, Apple Mac OS 8.6 έως 9 και Mac OS X. Το λειτουργικό σύστημα Microsoft Windows XP υποστηρίζει το 1394a και 1394b αλλά έως και το Service Pack 2 κάθε συσκευή που συνδέεται στο FireWire τρέχει μόνο με 100Mbit/δευτερόλεπτο. Ένα διορθωτικό πρόγραμμα που είναι διαθέσιμο από την Microsoft επιτρέπει στις ανάλογες συσκευές να τρέχουν με ταχύτητες 400Mbit και 800Mbit. Το λειτουργικό σύστημα Microsoft Windows Vista υποστηρίζει μόνο το 1394a, ενώ υποστήριξη για το 1394b θα προστεθεί μέσω μελλοντικού Service Pack.

Ο Στυλιανός Χαρκιανάκης (1935-;) είναι ο Ελληνορθόδοξος Αρχιεπίσκοπος Αυστραλίας. Κατέχει επίσης, τη θέση του ιδρυτικού και μονίμου προέδρου της Μόνιμης Επιτροπής των Ορθόδοξων Εκκλησιών στην Αυστραλία και Κοσμήτορας της Ελληνορθόδοξης Θεολογικής Σχολής του Αγίου Ανδρέα. Είναι θεολόγος, ειδικευμένος στην Εκκλησιολογία. Επίσης, είναι βραβευμένος ποιητής.

Αρχιεπισκόπου Αθηνών Χριστόδουλου, "Ιστορική και κανονική θεώρησις του παλαιοημερολογιτικού ζητήματος κατά τε την γένεσιν και την εξέλιξιν αυτού εν Ελλάδι", εκδ. Χρυσοπηγή, Αθήνα 1982 (διδ. διατριβή Αθηνών)

Οι Florence and the Machine κέρδισαν το βραβείο "Mastercard British Album" στα 2010 BRIT Awards για το album "Lungs" , ενώ ήταν υποψήφιοι και στις κατηγορίες "Καλύτερης Γυναίκας Καλλιτέχνιδας" και "Καλύτερος Πρωτοεμφανιζόμενος Καλλιτέχνης".

Σκοπός του Ιδρύματος είναι να διατηρήσει ζωντανή την ιστορική μνήμη και την ελληνική παράδοση, και να προάγει την οικουμενική διάσταση του Ελληνισμού. Για το σκοπό αυτό χρησιμοποιεί σύγχρονες μεθόδους, όπως τρισδιάστατα γραφικά, εφαρμογές εικονικής πραγματικότητας και αλληλεπιδραστικές εκθέσεις.
Από το 1877 ο Σκιαπαρέλι αφοσιώθηκε στην παρατήρηση του Άρη και, ύστερα από χρόνια παρατηρήσεων, δημοσίευσε τον πρώτο λεπτομερή χάρτη του πλανήτη. Το όνομά του ταυτίστηκε με τον πλανήτη αυτό, ώστε θεωρείται ιδρυτής της αρεογραφίας, του κλάδου της αστρονομίας που μελετά τη γεωγραφία του Άρη. Ήταν ο πρώτος που παρατήρησε με τηλεσκόπιο αυτό που νόμισε πως ήταν ένα πυκνό δίκτυο διωρύγων στον Κόκκινο Πλανήτη, των διάσημων διωρύγων του Άρη, την εποχή της μεγάλης αντίθεσης του 1877, γεγονός που έγινε αιτία για κύμα υποθέσεων και εικασιών όσον αφορά την πιθανότητα ύπαρξης ευφυούς ζωής στον Άρη. Ο Σκιαπαρέλι είχε γράψει στο έργο του Η ζωή στον πλανήτη Άρη: « Πρέπει να φανταστούμε όχι τόσο πραγματικές διώρυγες με σχήμα που μας είναι οικείο αλλά λεκάνες εδάφους ελάχιστα βαθιές, που εκτείνονται ευθύγραμμα για χιλιάδες χιλιόμετρα, με πλάτος 100, 200 χιλιομέτρων ή ακόμη περισσότερων. Έχω ήδη τονίσει παλιότερα, ότι, εφόσον δεν υπάρχουν βροχές στον Άρη, οι διώρυγες αυτές αποτελούν μάλλον το βασικό μηχανισμό, με τον οποίο το νερό (και με αυτό η οργανική ζωή) μπορεί να σκορπιστεί στην άγονη επιφάνεια του πλανήτη ».

Το 1544 απεβίωσε ο εξάδελφός τους Ρενέ πρίγκιπας της Οράγγης και τον διαδέχθηκε ο Γουλιέλμος Α΄. Το 1559 απεβίωσε ο πατέρας τους και τον διαδέχθηκε ο Ιωάννης ΣΤ΄.

Πρωτεύουσα της φυσικής επαρχίας είναι η Αλχεθίρας. Μέχρι το 1707 το σύνολο των αστικών πυρήνων της πεδιάδας είχαν ως κέντρο τους την ομώνυμη πόλη, η οποία ωστόσο από την βρετανική κατάκτηση κατά τον Πόλεμο της Ισπανικής Διαδοχής κι έπειτα αποτελεί έδαφος της Μεγάλης Βρετανίας. Ως αποτέλεσμα, δημιουργήθηκαν νέοι αυτόνομοι οικισμοί όπως το Σαν Ρόκε και η Λίνεα δε λα Κονθεπθιόν έξω από τα νέα σύνορα. Η ιδιαίτερη ταυτότητα της φυσικής επαρχίας. Πολλοί κάτοικοί της εργάζονται στο Γιβραλτάρ, και μιλούν την ισπανική διάλεκτο llanito, μια μείξη ανδαλουσιανικών ισπανικών με πλήθος αγγλικών δανείων.
Από το 1934, η κοινότητα των Γ.Ο.Χ. είχε επαφές με την Ιεραρχία των Ρώσων της Διασποράς, στη Σερβία, με αίτημα την απόκτηση κανονικώς χειροτονημένων επισκόπων, οι οποίοι θα ηγούνταν των Γ.Ο.Χ. εν Ελλάδι. Όμως, στις 26 Μαρτίου του 1935, έντεκα χρόνια μετά την εισαγωγή του νέου ημερολογίου, τέθηκαν επικεφαλής των Γ.Ο.Χ. τρεις μητροπολίτες της Εκκλησίας της Ελλάδος, ο πρώην Φλωρίνης Χρυσόστομος Καβουρίδης, ο Δημητριάδος Γερμανός Μαυρομμάτης και ο Ζακύνθου Χρυσόστομος Δημητρίου, οι οποίοι με δήλωσή τους προς την Ιερά Σύνοδο διέκοπταν κοινωνία με αυτήν και τους λοιπούς Μητροπολίτες. Στο μεσοδιάστημα των έντεκα χρόνων οι τρεις μητροπολίτες αυτοί είχαν προσυπογράψει και οι ίδιοι την απόφαση της Ιεράς Συνόδου για την αλλαγή του ημερολογίου και ως μέλη επισκοπικών δικαστηρίων είχαν δικάσει και καταδικάσει παλαιοημερολογίτες κληρικούς «επί φατρία και τυρεία και απειθεία προς τας αποφάσεις της Εκκλησίας περί Ημερολογίου» . Όμως, βλέποντας οι τρεις μητροπολίτες τον ζήλο και την υπομονή των παλαιοημερολογιτών, μετάνιωσαν και επέστρεψαν στο "πατρώο ημερολόγιο" (και γι' αυτό μέχρι το 1937, ο Μητροπολίτης Ζακύνθου Χρυσόστομος εγκατέλειψε τον αγώνα των παλαιοημερολογιτών, επανερχόμενος στην σχισματική εκκλησία του Νέου Ημερολογίου που είναι- σύμφωνα με τους Γ.Ο.Χ αιρετική. Το ίδιο έπραξαν ο Μεγαρίδος Χριστόφορος και ο Διαυλείας Πολύκαρπος.

Οι σχέσεις του Μάγερ με τον Λόρδο Βύρωνα ήταν τεταμένες. Ο Βύρων σε γράμμα του από το Μεσολόγγι (19 Μαρτίου 1824), εκφράζει τις ανησυχίες του, μήπως τα άρθρα του Μάγερ εναντίον της μοναρχίας και οι φιλελεύθερες ιδέες του για την ανάγκη ελευθεροτυπίας προδιαθέσουν εχθρικώς απέναντι της Ελλάδας τα συντηρητικά καθεστώτα των ηγεμόνων της Ευρώπης και δημιουργήσουν παρεξηγήσεις και βλάψουν τον Ελληνικό Αγώνα: «Ο Dr Meyer, ο εκδότης με την απαραβίαστη ελευθερία του Τύπου, παραδέχεται την Ελευθερία να την ασκεί με απεριόριστη διάκριση, (όπως μου λέγουν) κατά τη θέληση και την ευχαρίστηση του. Είναι ο συγγραφέας ενός άρθρου κατά της μοναρχίας, από το οποίο ενδέχεται να έχει ωφέλεια και φήμη, αλλά οι εκδότες θα βρουν τον μπελά τους, αν δεν λάβουν τα μέτρα τους. Από όλους τους μικρούς τυράννους αυτός είναι ο πιο μικρός, όπως είναι οι πιο πολλοί δημαγωγοί που γνώρισα κάποτε. Είναι Ελβετός ως προς την καταγωγή και Έλληνας ως προς την αξίωσή του να είναι.»

Η Έιμι Ντουμάς άρχισε να ενδιαφέρεται για το Κατς, όταν είδε τον παλαιστή Ρέι Μιστέριο να κάνει εναέριες κινήσεις σε ένα επεισόδιο του WCW. Αργότερα, εκπαιδεύτηκε και ξεκίνησε να παλεύει σε ανεξάρτητες εταιρίες πάλης. Η Ντουμάς γνώρισε τους αδερφούς Ματ και Τζεφ Χάρντι, οι οποίοι προσφέρθηκαν να την εκπαιδεύσουν.

Η Έργκριτε ΙΣ (σουηδικά: Örgryte Idrottsällskap) είναι ένας σουηδικός, αθλητικός σύλλογος από το Γκέτεμποργκ. Έχει 4 τμήματα: Μπόουλινγκ, Ποδόσφαιρο, Στίβος και Πάλη. Περισσότερο γνωστός είναι για το ποδοσφαιρικό του τμήμα. Είναι η παλαιότερη ομάδα στη Σουηδία. Έχει ιδρυθεί το 1887. Συμμετέχει στην Σούπερεταν. Έδρα της ομάδας είναι το Gamla Ullevi, χωρητικότητας 18800 θεατών.
Η ομάδα από το Σαιν-Πιέρ έχει συνάψει συνεργασία με την ΧΑΚ, δίνοντας, έτσι, την ευκαιρία στους καλύτερους νεαρούς παίκτες από τις ακαδημίες της να πάρουν "προαγωγή" για την Χάβρη. Αυτό βοήθησε αριθμό νεαρών παικτών να δώσει ώθηση στην καριέρα του, όπως συνέβη στην περίπτωση των Γκιγιόμ Οαρό, Φλοράν Σιναμά-Πονγκόλ, Ντιμιτρί Παγιέ και πιο πρόσφατα με τους νεαρούς Ζαν-Πασκάλ Φονταίν, Ελ Φαρντού Μπεν Ναμπουχάν και Ματιέ Λαγκαρίγκ.

Το Ποντορσόν απέχει περίπου 2,5 χιλ. από το Μον Σεν Μισέλ, τον δεύτερο τουριστικότερο προορισμό της Γαλλίας. Συνδέεται με αυτό μέσω εθνικού δρόμου (D976) αλλά και ένα "μονοπάτι" πεζοπορίας κατά μήκος της όχθης του ποταμού Κουενόν (Couesnon), με το όνομα του οποίου καλείται και ο κεντρικός δρόμος της πόλης, η οποία, ως πύλη τουριστικού προορισμού, είναι γεμάτη από ξενοδοχεία, εστιατόρια, μπιστρό και καφέ. Διαθέτει, επίσης, τον πλησιέστερο προς το Μον Σεν Μισέλ σταθμό καυσίμων. Σημαντικό αξιοθέατο του Ποντορσόν είναι ο καθεδρικός ναός του, η Παναγία του Ποντορσόν (Notre Dame de Pontorson), κτισμένη το 1050 με μικρές προσθήκες του 15ου αιώνα.

Μια οικονομική ένωση, σε επίπεδο κρατών, δημιουργείται από τη θέσπιση μιας ενιαίας αγοράς σε συνάρτηση με μια τελωνειακή ένωση, μεταξύ των συμφωνούμενων κρατών. Ως επακόλουθο, οι συμμετέχοντες χώρες συμφωνούν στην θέσπιση μιας κοινής οικονομικής πολιτικής τόσο εσωτερικής όσο και εξωτερικής. Οι πολιτικές αυτές καθορίζουν τις ελευθερίες διακίνησης (αγοράς και πώλησης) προϊόντων και υπηρεσιών όπως επίσης των συντελεστών της παραγωγής (κεφάλαια και εργασία). Όταν σε μια οικονομική ένωση υιοθετείται ένα κοινό, ενιαίο νόμισμα τότε κάνουμε λόγο για Οικονομική και νομισματική ένωση.

Οι ΗΠΑ, η Αφρικανική Ένωση και η ΕΕ έστειλαν παρατηρητές για την επίβλεψη της εκλογικής διαδικασίας. Η ευρωπαϊκή αποστολή, από την πρώτη κιόλας ημέρα διεξαγωγής των εκλογών, έκανε λόγο για «καταστροφή» στο οργανωτικό μέρος. Τα περισσότερα προβλήματα παρουσιάστηκαν στη Λουάντα.
Το 2004, μετά από μία ακόμα έρευνα στο Κάαφιορντ, προέκυψε ένα νέο στοιχείο, το οποίο έριχνε φως στο μυστήριο του Χ-5. Σε μικρή απόσταση από το σημείο όπου κάποτε αγκυροβολούσε το Τίρπιτς ανακαλύφθηκε μία ακέραιη νάρκη Σκάφους Χ. Προφανώς επρόκειτο για ελαττωματική νάρκη, η οποία δεν εξερράγη εξ αιτίας κάποιας διαρροής. Αν και ήταν αδύνατον να εξακριβωθεί η ταυτότητά της, αυτή δεν θα μπορούσε να ανήκει σε κανένα άλλο υποβρύχιο εκτός από το Χ-5, αφού οι νάρκες των άλλων δύο υποβρυχίων είχαν εκραγεί. Επίσης παραμένει άξιο παρατήρησης ότι συνολικά, τρεις νάρκες είχαν τοποθετηθεί κάτω από το ύψος του πύργου “Β” και μόνο μία κάτω από τον πύργο “C”. Ωστόσο, το Τίρπιτς υπέστη σοβαρότατες ζημιές στο πρυμναίο τμήμα του, αλλά καμία στο πρωραίο. Πως θα ήταν δυνατόν η έκρηξη μίας μόνο νάρκης να προκαλέσει τόσο εκτεταμένες ζημιές, όταν οι τρεις κάτω από το πρωραίο τμήμα δεν προκάλεσαν καμία; Αυτό συνηγορούσε με την άποψη ότι το Χ-5 θα μπορούσε κάλλιστα να είχε εναποθέσει τις νάρκες του κάτω από το Τίρπιτς, όπως τα άλλα δύο και, έχοντας ολοκληρώσει επιτυχώς την αποστολή του, να προσπαθούσε να διαφύγει, όταν κάποια βλάβη το εκτίναξε στην επιφάνεια (όπως συνέβη με το Χ-7). Τότε βυθίστηκε από τα εύστοχα γερμανικά πυρά και τις εκρήξεις βομβών βυθού, χωρίς να απομείνουν ίχνη του, όπως συνέβη στην περίπτωση του Χ-6. Τα στοιχεία λοιπόν που είχαν παραβλεφθεί για τόσα χρόνια, άρχισαν πλέον να σχηματίζουν μία εικόνα. Επισήμως πάντως, η απονομή του Σταυρού της Βικτωρίας στον πλοίαρχο Χέντυ Κρηρ εκκρεμεί ακόμα λόγω έλλειψης στοιχείων.

Οι βάϊλοι ήταν οι επίτροποι του Πρίγκιπα όταν αυτός απουσίαζε από το Πριγκιπάτο. Μετά το 1278, όταν ο Πρίγκιπας δεν έμενε στο πριγκιπάτο, ήταν μόνιμοι.

Η Μπάρμπαρα Γκέμπελ (Barbara Göbel, 8 Απριλίου 1943 - ...) ήταν Γερμανίδα κολυμβήτρια, που κέρδισε χάλκινο μετάλλιο στα 200 μ. πρόσθιο στους Ολυμπιακούς Αγώνες του 1960.

Γεννήθηκε στις 20 Μαΐου 1967, ως πρίγκιπας Παύλος της Ελλάδος και της Δανίας στα θερινά Ανάκτορα του Τατοΐου στην Αθήνα, Η γέννηση του διαδόχου του ελληνικού Θρόνου αναγγέλθηκε στην Αθήνα με 101 κανονιοβολισμούς από τα πυροβολεία του Λυκαβηττού και της Ναυτικής Διοίκησης στον Πειραιά και με κωδωνοκρουσίες των εκκλησιών σε όλη την επικράτεια. Ως πρωτότοκος γιος του τότε βασιλιά της Ελλάδας Κωνσταντίνου Β΄ περιβλήθηκε τον βυζαντινό τίτλο του «πορφυρογέννητου», τίτλο που έφεραν μόνο όλα τα τέκνα του βασιλέως Γεωργίου του Α΄ και τα τρία πρώτα τέκνα του βασιλέως Κωνσταντίνου Α΄.

Η σύνθεση του Ράμιν Τζαβάντι απέκτησε μεγάλη δημοτικότητα, όπως ακριβώς συνέβη και στην τηλεοπτική σειρά. Από τη στιγμή της κυκλοφορίας του έχει υποστεί πάρα πολλές διασκευές, ενώ σε πολλές περιπτώσεις του προστέθηκαν και στίχοι. Μεταξύ των καλλιτεχνών που το έχουν διασκευάσει είναι οι Camille and Kennerly Kitt, οι Break of Reality κ.ά., ενώ χρησιμοποιήθηκε και στις τηλεοπτικές σειρές The Simpsons και South Park, πιο πολύ σε ύφος παρωδίας.

Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα: Smith, William, επιμ. (1854–1857). «απαραίτητος τίτλος λήμματος». Dictionary of Greek and Roman Geography. London: John Murray.
Η Αλίσαρνα αναφέρεται στην ιστορία της εποχής των Περσικών Πολέμων, από το εξής γεγονός: Ο Δαρείος, προκειμένου να ικανοποιήσει τον έκπτωτο βασιλιά της Σπάρτης Δημάρατο, που είχε καταφύγει σε αυτόν και είχε γίνει σύμβουλός του, ή κατ' άλλους ο Ξέρξης, τού παραχώρησε τις προσόδους της Αλισάρνης και δύο άλλων πόλεων (της Περγάμου και της Τευθρανίας).

Η Γουόκερ είναι συμβάλλουσα συντάκτρια στο περιοδικό Ms. από το 1989. Το έργο της έχει εμφανιστεί σε μια σειρά εκδόσεων, συμπεριλαμβανομένων των περιοδικών New York Daily News, Essence και Mademoiselle. Έχει εμφανιστεί στο CNN και το MTV καθώς και μεταξύ άλλων στα New York Times, Chicago Times και Esquire. Επίσης είχε ένα ρόλο στην ταινία Primary Colors.

Από τις 10 Μαΐου μέχρι τις 8 Ιουνίου του 1923, επί πατριαρχίας Μελετίου Μεταξάκη, συγκαλείται Πανορθόδοξο (αυτό αμφισβητείται από πολλούς καθώς πολλές Εκκλησίες δεν συμμετείχαν) Συνέδριο αρχιερέων και επιστημόνων, με σκοπό, μεταξύ άλλων, την μεταρρύθμιση του ισχύοντος τότε ημερολογίου με την εισαγωγή ενός νέου ημερολογίου. Ο Σέρβος μαθηματικός και αστρονόμος Μιλουτίν Μιλάνκοβιτς, πρότεινε στο συνέδριο ένα Αναθεωρημένο Ιουλιανό Ημερολόγιο (στο εξής Νέο ημερολόγιο), το οποίο είναι αστρονομικά ακριβέστερο του Γρηγοριανού. Πρακτικά, το νέο ημερολόγιο ταυτίζεται με το Γρηγοριανό ημερολόγιο μέχρι τις 28 Φεβρουαρίου του 2800.

Η Ντανστ δεν είναι παντρεμένη και δεν έχει ταυτιστεί με μια μακροχρόνια σχέση. Υπάρχουν αναφορές για σύντομες σχέσεις με το συγγραφέα Τζεφ Σμιντζ, τον ηθοποιό Τζέικ Τζίλενχαλ και τον τραγουδιστή του συγκροτήματος Razorlight, Τζόνι Μπόρελ.

Καθ' όλη αυτήν την περίοδο, πέρα από τα τοπικά πρωταθλήματα, ο Απόλλων συμμετείχε με αποστολές και στους Πανελληνίους Αγώνες που διεξάγονταν στην Αθήνα. Επίσης, οι προαναφερόμενοι Αναστασόγλου και Δεσποτόπουλος αναδείχθηκαν ολυμπιονίκες στο πένταθλο κατά τους Μεσοολυμπιακούς του 1906.

Το Πρωτάθλημα ποδοσφαίρου Βουλγαρίας (βουλγαρικά: Първа професионална футболна лига) ξεκίνησε το 1925 και είναι η δημοφιλέστερη ποδοσφαιρική διοργάνωση της χώρας. Στο παρελθόν, για ένα διάστημα, τελούσε υπό την οργάνωση και διοίκηση της Ένωσης Επαγγελματικού Ποδοσφαίρου (ПФЛ) και αργότερα της ανώτατης ποδοσφαιρικής αρχής της χώρας, της Βουλγαρικής Ποδοσφαιρικής Ένωσης (БФС) και ονομαζόταν Α γκρούπα (А професионална футболна група). Από το 2016, η Βουλγαρική Ποδοσφαιρική Ένωση προχώρησε σε αναμόρφωση του πρωταθλήματος, δημιουργώντας την Πάρβα λίγκα (Първа професионална футболна лига).

Ο Ιωάννης Ιάκωβος Μάγερ (Ζυρίχη 30 Δεκεμβρίου 1798 – Μεσολόγγι 11 Απριλίου 1826) ήταν Ελβετός φιλέλληνας και συντάκτης της εφημερίδας «Ελληνικά Χρονικά», της πρώτης έντυπης εφημερίδας του Αγώνα.
Το 450 π.Χ. ο Κίμων έπλευσε στην Κύπρο, με 200 τουλάχιστον συμμαχικές τριήρεις, για να εκδιώξει τους Πέρσες και να αποκαταστήσει την Αθηναϊκή κυριαρχία στην ανατολική Μεσόγειο. Στην Κύπρο πολιόρκησε το Μάριον και το Κίτιον. Εικάζεται πως το Μάριον κυριεύτηκε, όμως η πολιορκία του Κιτίου τραβούσε σε μάκρος, και επιπλέον οι αμυνόμενοι είχαν στις επάλξεις τους τοξότες, που προκαλούσαν φθορά στους πολιορκητές. Οι πολιορκητές υπέφεραν και από έλλειψη εφοδίων. Στο Κίτιον ο Κίμων άφησε την τελευταία του πνοή, είτε από τραύμα είτε από αρρώστια είτε από πείνα. Πριν πεθάνει έδωσε εντολή να λυθεί η πολιορκία και να επιστρέψουν στην Αθήνα, χωρίς να γνωστοποιήσουν το θάνατό του: επί 30 ημέρες όλοι νόμιζαν ότι στρατηγούσε ο Κίμων. Κατά την επιστροφή, έγινε ναυμαχία και πεζομαχία στη Σαλαμίνα της Κύπρου, όπου οι Αθηναίοι νίκησαν (μεταθανάτια αμοιβή του Κίμωνα - από τη νίκη αυτή έμεινε η φράση «και νεκρός ενίκα»). Η σορός του επιστράφηκε στη πόλη των Αθηνών και τάφηκε με μεγάλες τιμές στις Μελίτιδες Πύλες.

Οι Βρετανοί ερευνητές συμφώνησαν ότι το μόνο όπλο που θα πλήξει το θωρηκτό ήταν κάποιο είδος υποβρυχίου “τσέπης”. Οι προϋποθέσεις που έπρεπε να πληροί ένα τέτοιο σκάφος δεν ήταν απλές: η διάμετρός του δεν θα έπρεπε να υπερβαίνει τα 4 μ. Θα έπρεπε να καταδύεται σε βάθος 90 μ. για 36 συνεχείς ώρες και να μεταφέρει κάποιο όπλο αρκετά καταστρεπτικό για να πλήξει το ισχυρότερο θωρηκτό της Ευρώπης. Το πρώτο ανάλογο πειραματικό υποβρύχιο τσέπης, το Χ-3, καθελκύστηκε τον Μάρτιο του 1942 και, μετά τις πρώτες επιτυχείς δοκιμές, το Ναυαρχείο διέταξε την κατασκευή άλλων έξι. Τα νέα “Σκάφη-Χ”, παραδόθηκαν τον Ιανουάριο του 1943 και έλαβαν τις κωδικές ονομασίες Χ-5, Χ-6, Χ-7, Χ-8, Χ-9 και Χ-10. Είχαν μήκος 15,5 μ, μέγιστη διάμετρο 1,8 μ. και βάρος 35 τόνων. Επανδρώνονταν από τετραμελές πλήρωμα και με μόνη εξαίρεση την παντελή απουσία πυργίσκου, λειτουργούσαν με τις ίδιες βασικές αρχές όλων των συμβατικών υποβρυχίων.

Γεννήθηκε στην Αθήνα και σπούδασε στη Στρατιωτική Σχολή Ευελπίδων και σε στρατιωτικές σχολές στη Γαλλία. Το 1908 έφτασε στο βαθμό του Ανθυπολοχαγού. Πολέμησε σε όλους τους μεγάλους πολέμους. Το 1933 έγινε διοικητής της Ανωτέρας Σχολής Πολέμου (ΑΣΠ), θέση όπου έμεινε ως το 1935. Κατά τον Πόλεμο του 1940 ήταν Γενικός Επιθεωρητής του Στρατού και αργότερα διοικητής στην Ανατολική Μακεδονία και στην Ήπειρο. Από το 1945 και για έναν χρόνο υπηρέτησε ως επικεφαλής του Ανωτάτου Στρατιωτικού Συμβουλίου. Στις 16 Απριλίου 1945 έγινε υφυπουργός Στρατιωτικών (υπηρεσιακά) στην κυβέρνηση του Πέτρου Βούλγαρη και μέχρι τις 11 Αυγούστου της ίδιας χρονιάς. Αποστρατεύτηκε με το βαθμό του Αντιστράτηγου.
Η Ουέσκα χρονολογείται από την προ-Ρωμαϊκή εποχή ενώ κάποτε ήταν γνωστή ως Βολσκάν στην αρχαία Ιβηρική γλώσσα. Ήταν η πρωτεύουσα της περιοχής Vescetani, στο βόρειο τμήμα της Ταρρακονικής, στο δρόμο μεταξύ του Τάρρακο (σύγχρονης Ταραγόνας) και της Ιλέρδας (σύγχρονης Λιέιδας) προς την Caesaraugusta (σύγχρονη Σαραγόσα). Κατά τους Ρωμαϊκούς χρόνους η πόλη ήταν γνωστή ως Όσκα και ήταν Ρωμαϊκή αποικία υπό την διοίκηση του στρατηγού Κόιντος Σερτώριος, που έκανε την Όσκα βάση του. Η πόλη έκοψε δικό της νόμισμα και ήταν έδρα ενός διάσημου σχολείου που ιδρύθηκε από τον Σερτώριο για να εκπαιδεύσει νέους Ίβηρες στα λατινικά και Ρωμαϊκά έθιμα. Μετά τον Σερτώριο, μετονομάστηκε σε Ἰλεόσκαν από το Στράβωνα. Η πόλη φαίνεται να βρισκόταν σε ορυχεία αργύρου.

Το 1586 απεβίωσε η Κουνιγκούντα-Γιακομπάα και ο Ιωάννης ΣΤ΄ έκανε τρίτο γάμο το ίδιο έτος, με την Γιοχανέττα, κόρη του Λουδοβίκου Α΄ κόμη του Ζάυν-Βίττγκενσταϊν και είχε τέκνα:

Γεννήθηκε το 1961, φοίτησε στο δημοτικό σχολείο μόνο ενάμιση χρόνο, διότι διέκοψε τη φοίτησή της ο παραδοσιακός πατέρας της. Σε ηλικία 14 ετών παντρεύτηκε τον Μεχντί Ζανά (Mehdi Zana), έναν άνδρα κατά 20 χρόνια μεγαλύτερό της, ο οποίος έγινε δήμαρχος του Ντιγιάρμπακιρ και αργότερα υπήρξε πολιτικός κρατούμενος επί του στρατιωτικού καθεστώτος της δεκαετίας του 1980. Η Ζάνα φυλακίστηκε για δύο μήνες, όταν ηγήθηκε διαμαρτυρίας των οικογενειών των κρατουμένων στους οποίους απαγορευόταν να επισκεφθούν τους συγγενείς τους στη φυλακή. Στο διάστημα αυτό έμαθε τουρκικά για να μπορεί να επισκέπτεται τον σύζυγό της στη φυλακή, καθώς οι δυνάμεις ασφαλείας κακοποιούσαν εκείνους που μιλούσαν κουρδικά. Ξεκίνησε το σχολείο στα 23, απέκτησε το απολυτήριο πρωτοβάθμιας και δευτεροβάθμιας εκπαίδευσης μέσα σε τρία χρόνια και τελικά ανέλαβε, χωρίς να το επιδιώξει η ίδια, ηγετικό ρόλο.

O Ρωμανός Αλυφαντής ήταν 5ος στα 200μ. πρόσθιο στη Βαρκελώνη, όπου διεξήχθη, τον Ιούνιο του 2006, το τελευταίο μίτινγκ κολύμβησης της σειράς «Mare Nostrum». Ο Έλληνας πρωταθλητής σημείωσε επίδοση 2:17.35 στον τελικό, ενώ στον προκριματικό ήταν τέταρτος με 2:19.09.

Με τον περιφραστικό όρο διπλωματικές σχέσεις, (Diplomatic Relations), νοούνται οι μεταξύ κρατών ανάπτυξη σχέσεων που εκδηλώνονται κυρίως με αποστολές και εγκαταστάσεις διπλωματικών υπαλλήλων. Οι διπλωματικές σχέσεις διέπονται από το Διπλωματικό Δίκαιο όπως αυτό συνομολογήθηκε με τη Σύμβαση Βιέννης (1961) και που άρχισε η ισχύς του από τις 24 Απριλίου του 1964.

Η Μικρή Γοργόνα είναι η 28η ταινία κινουμένων σχεδίων της Disney, και κυκλοφόρησε στους κινηματογράφους στις 17 Νοεμβρίου του 1989, αποσπώντας θετικές κριτικές, και επιτυγχάνοντας εισπράξεις έως και 84 εκατομμύρια δολάρια με την αρχική του προβολή, και 211 εκατομμύρια παγκοσμίως.

Μεταξύ άλλων βελτιώσεων, τα Windows 2000 απλούστευσαν την εγκατάσταση υλικού προσθέτοντας υποστήριξη σε ένα εύρος προϊόντων υλικού Τοποθέτησης και Άμεσης Λειτουργίας, στα οποία περιλαμβάνονταν εξελιγμένα προϊόντα δικτύωσης και ασύρματης λειτουργίας, συσκευές USB, συσκευές IEEE 1394 και συσκευές υπερύθρων.
Σήμερα με την εξέλιξη των ηλεκτρονικών μέσων και υπολογιστών ο κλάδος αυτός έχει αναπτυχθεί ιδιαίτερα τυγχάνοντας παράλληλα και εξαιρετικά πολύπλοκος, εξαρτώμενος σ΄ ένα μεγάλο μέρος και από άλλους συναφείς κλάδους πρωτίστως της μετεωρολογίας όπως της φυσικής των νεφών, της ακτινοβολίας, της μικρομετεωρολογίας ακόμα δε καιι της κλιματολογίας.

Το έργο του παρουσιάζει μια ποικιλία έκφρασης και κυμαίνεται από τις ευδιάκριτες συνθέσεις μέχρι και το κωμικό μπουρλέσκ (burlesque). Το μπρούτζινο γλυπτό του «Η Μαγδαλένα από το Αντικόλι» (Magdalena fra Anticoli) αποτελεί χαρακτηριστικό παράδειγμα αυτού: Η γυναίκα στέκεται ξυπόλυτη κρατώντας μια ομπρέλα στο δεξί της χέρι η οποία ακουμπάει στον ώμο της και ένα βάζο στο αριστερό της χέρι. Η έκφρασή της είναι ταυτόχρονα ζωηρή και μετρημένη. Το σχέδιο είναι απλό χωρίς προσοχή στη λεπτομέρεια στην επιφάνεια. Το είδος της σύνθεσης που χαρακτηρίζει το γλυπτό θυμίζει το έργο του Γάλλου Αριστίντ Μαγιόλ ή του Νορβηγού Γκούσταβ Βίγκελαντ.

Το 2004, ο ψυχοπαθής Κέιν ερωτεύτηκε τη Λίτα, όμως εκείνη δεν ανταποκρίθηκε. Αυτό τον οδήγησε στην απαγωγή της Λίτα τον Μάιο. Η Λίτα αργότερα ανακοίνωσε ότι ήταν έγκυος και πρώην φίλος της, Ματ Χάρντι, υπέθεσε ότι ήταν ο πατέρας του παιδιού. Στις 21 Ιουνίου, σε επεισόδιο του Raw, o Κέιν ισχυρίστηκε ότι ήταν ο πατέρας του παιδιού. Οι δυο τους, πάλεψαν στο SummerSlam, όπου νίκησε ο Κέιν. Τον Σεπτέμβρη σε επεισόδιο του Raw, ο Τζιν Σνίτσκι χτύπησε στην πλάτη με μια ατσάλινη καρέκλα τον Κέιν, ο οποίος έπεσε πάνω στη Λίτα, προκαλώντας αποβολή του παιδιού (στο σενάριο). Έπειτα, η Λίτα διεκδίκησε ξανά το γυναικείο πρωτάθλημα και το κέρδισε, νικώντας την Τρις Στράτους. Η θητεία της ως πρωταθλήτρια έληξε τον Ιανουάριο του 2005, όταν έχασε απο τη Στράτους. Τον Μάιο, η Λίτα βοηθώντας τον Ετζ να κερδίσει τον Κέιν και η προβληματική σχέση της με τον τελευταίο ολοκληρώθηκε.

Ο Ευαγγελισμός είναι κτισμένος σε υψόμετρο 50 μέτρων, ΒΑ της πρωτεύουσας του νόμου, Λάρισας, σε κοντινή απόσταση από την κοιλάδα των Τεμπών και την οροσειρά της Όσσας. Μέχρι το 1997 αποτελούσε την έδρα της ομώνυμης κοινότητας της επαρχίας Λαρίσης, ενώ στη συνέχεια αποτέλεσε τμήμα του καποδιστριακού δήμου Μακρυχωρίου. Το 2011 υπήχθη στον καλλικρατικό δήμο Τεμπών.

Τα Εμβιόπτερα (Embioptera, επίσης Embiodea, Embiidina και Embiida) αποτελούν μια μικρή τάξη ημιμετάβολων εντόμων που σήμερα περιλαμβάνει μόνο 8 οικογένειες με παγκοσμίως περίπου 300 καταγεγραμμένα είδη. Τα έντομα αυτά ζουν σε κρυμμένες στοές, για αυτό το λόγο πιθανολογείται πως ο αριθμός των ειδών είναι πολύ μεγαλύτερος και μπορεί να ξεπερνάει τα 2000 είδη. Στην Ευρώπη αναφέρονται δύο οικογένειες με συνολικά περίπου 13 είδη. Στην Ελλάδα συναντούμε δυο είδη, την Embia savignyi Westwood 1837 και την Haploembia solieri (Rambur 1842).

Η επιθεώρηση των συρματόσχοινων σκοπό έχει να διαπιστώσει τυχόν καταστρεμμένα έμβολα ή σύρματα και την κατάσταση της μήτρας, την εν γένει φθορά λόγω υγρασίας ή σκουριάς.
Κατά τη διάρκεια του ισπανικού Εμφυλίου Πολέμου (1936-39) το «Μέτοπο Ουέσκα», ήταν η σκηνή για μερικές από τις χειρότερες μάχες μεταξύ των Ρεπουμπλικάνων και του στρατού του δικτάτορα Φράνκο. Η πόλη πολιορκήθηκε από τους Ρεπουμπλικάνους, με τον Τζορτζ Όργουελ ανάμεσά τους, αλλά δεν έπεσε.

Η πετροπέρδικα είναι είδος επιδημητικό σε βραχώδης πλαγιές, κυρίως στα βουνά, συχνά σε γρασίδι, σκόρπιους θάμνους και παραδοσιακές ορεινές καλλιέργειες σιτηρών και αποφεύγει τις βορινές πλαγιές. Όπου, πάντως, δεν υπάρχει κυνηγετική πίεση ή άλλες ενοχλήσεις απαντάται και μέχρι το επίπεδο της θαλάσσης, π.χ. στο Άγιον Όρος.

Οι Παλαιοημερολογίτες δεν θεωρούνται ετερόδοξοι ή ετερόθρησκοι, γιατί στο δόγμα παραμένουν Χριστιανοί Ορθόδοξοι, ως εκ τούτου δεν εμπίπτουν στους περιορισμούς του νόμου για την ανέγερση ναών (άδεια από το Υπουργείο Παιδείας και Θρησκευμάτων μετά από γνωμοδότηση του οικείου Μητροπολίτη της Εκκλησίας της Ελλάδος, κ.λπ.).

Ο επίσης περιφραστικός όρος διακοπή διπλωματικών σχέσεων χαρακτηρίζει γενικά την κατάσταση εκείνη που δημιουργείται μεταξύ δύο κρατών μετά την ανάκληση παρά του ενός έναντι του άλλου των διπλωματικών του υπαλλήλων (διπλωματικών αντιπροσώπων), γεγονός που παρασύρει σε απάντηση και το έτερο κράτος σε όμοια πράξη.

Επηρεασμένος από την ανάπτυξη των πτολεμαϊκών σπουδών στην Ιταλία, όπου σπούδασε στις αρχές του 17ου αι., ο Θεόφιλος Κορυδαλλεύς συνέγραψε μία ενδιαφέρουσα Σύνοψιν εἰς Γεωγραφίαν, όπου ερμήνευσε συνοπτικά επιλεγμένες ενότητες και θεωρητικά ζητήματα από το βιβλίο Ι της Γεωγραφίας του αρχαίου γεωγράφου Κλαυδίου Πτολεμαίου (2ος αι. μ.Χ.). Με το κείμενο του, που αποτελεί το πρώτο επιστημονικό γεωγραφικό έργο των Νέων Χρόνων, ο Κορυδαλλεύς επανασυνέδεσε τον νεότερο Ελληνισμό αφενός με τη βυζαντινή εξηγητική παράδοση και αφετέρου με την επιστημονική γεωγραφική κίνηση της Δυτικής Ευρώπης (Τσιότρας, 2006).

Στις 3 Νοεμβρίου, ναύτες ύψωσαν την κόκκινη σημαία, στο πλευρό τους προσχώρησε και η φρουρά της πόλης με αποτέλεσμα την 4η Νοεμβρίου να γίνουν οι κύριοι της κατάστασης. Οι εργάτες και οι Σπαρτακιστές ενώθηκαν με τους επαναστάτες συγκροτώντας ένα ηγετικό μεικτό συμβούλιο για τις αποφάσεις που θα λαμβάνονταν, κηρύχθηκε γενική απεργία και η επανάσταση διαδόθηκε γρήγορα σε άλλες μεγάλες πόλεις όπως στο Αννόβερο, στη Βρέμη και εξαπλώθηκε σε όλη την Γερμανία. Το Βερολίνο αντέδρασε κηρύσσοντας στρατιωτικό νόμο προκειμένου να εμποδίσει την επανάσταση. Το Σοσιαλδημοκρατικό κόμμα έστειλε τελεσίγραφο με το οποίο ζητούσε την παραίτηση του Κάιζερ και το σχηματισμό κυβέρνησης αναγκάζοντας τους να παραιτηθούν και να καταφύγουν στην Ολλανδία. Τότε ανακηρύχθηκε στην Γερμανία σοσιαλιστική δημοκρατία η οποία προκήρυξε εκλογές στις 19 Ιανουαρίου 1919. Τα Χριστούγεννα όμως του 1918 ξέσπασαν αιματηρές συγκρούσεις και κάποιοι ανεξάρτητοι βουλευτές παραιτήθηκαν και αντικαταστάθηκαν από συντηρητικούς, κλείνοντας τον κύκλο αίματος ακολουθούμενο από την Εξέγερση των Σπαρτακιστών τον Ιανουάριο του 1919.
Floriastán, Alfredo (2005): «Don Juan de Goyeneche: su memoria y sus obras». στο VV.AA.: Juan de Goyeneche y el triunfo de los Navarros en la Monarquía Hispánica en el siglo XVIII. Κατάλογος έκθεσης στη Βασιλική Ακαδημία Καλών Τεχνών του Σαν Φερνάντο.

Μεταξύ του Βουλευτηρίου και του βράχου της Σίβυλλας στο ιερό τέμενος του Απόλλωνα στους Δελφούς υπάρχει ένα στενό πέρασμα που οδηγεί στην πηγή την οποία λέγεται ότι φύλαγε ο Πύθωνας. Μπροστά από τους βράχους δημιουργείται μία στρογγυλή πλατεία, η Άλως (αλώνι), όπου τελούνταν διάφορες τελετές, μεταξύ των οποίων και το Σεπτήριον, η τελετουργική αναπαράσταση του φόνου του Πύθωνα από τον Απόλλωνα, που τελούνταν κάθε οκτώ χρόνια. Ο Πλούταρχος αναφέρει ότι κατά την τελετουργία καθαρμού ένας “παις αμφιθαλής”, ένα αγόρι δηλαδή που είχε και τους δυο γονείς του στη ζωή, έβαζε φωτιά σε ένα ξύλινο κατασκεύασμα που συμβόλιζε την κατοικία του Πύθωνα και στη συνέχεια πήγαινε να καθαρθεί ο ίδιος, όπως είχε κάνει και ο Απόλλων καταφεύγοντας στα Τέμπη. Σε διάφορα σημεία της πλατείας, κυρίως στα βόρεια, ανεγέρθηκαν κατά τα ελληνιστικά κυρίως χρόνια εξέδρες και βάσεις για μνημεία, εκ των οποίων ξεχωρίζει η βάση για το έφιππο άγαλμα του βασιλιά της Περγάμου Αττάλου Β' (159-138 π.Χ.), που αφιέρωσε η ίδια η πόλη των Δελφών. Στα βορειοδυτικά, η πλατεία οριοθετείται από τον Πολυγωνικό Τοίχο, που κτίστηκε μετά την καταστροφή του ναού του Απόλλωνα το 548 π.Χ., ως αντιστήριγμα στο έδαφος όπου θα κτίζονταν ο ναός των Αλκμαιωνιδών, ενώ βόρεια οριοθετείται από τη Στοά των Αθηναίων, η οποία επίσης στηριζόταν στον πολυγωνικό τοίχο που αποτελούσε και το οπίσθιο τείχισμά της. Το 1939 κατά τη διάρκεια εργασιών αποκατάστασης της Ιεράς Οδού μπροστά από την Άλω ανακαλύφθηκε αποθέτης εντός του οποίου είχαν ενταφιαστεί πλήθος αναθημάτων που είχαν καταστραφεί από πυρκαγιά, σεισμό ή άλλη αιτία και που, σύμφωνα με τα ήθη της εποχής, απαγορευόταν να μετασκευαστούν ή να πωληθούν. Τα σημαντικότερα από τα ευρήματα αυτά περιλαμβάνουν τα χρυσελεφάντινα αγάλματα του Απόλλωνα και της Αρτέμιδος, τον αργυρό ταύρο, το θυμιατήριο με τη μορφή πεπλοφόρου και το ζεύγος αθλητών που εκτίθενται σήμερα στο Αρχαιολογικό Μουσείο Δελφών.

Η Μπούντβα είναι το διοικητικό κέντρο του ομώνυμου δήμου, ο οποίος είχε πληθυσμό 19.218 κατοίκων, κατά την απογραφή του 2011. Οι κάτοικοι της πόλης ήταν, κατά την ίδια απογραφή, 13.338 κάτοικοι.

Ο Φριτζ Ρόεντ (νορβ: Fritz Røed, 15 Αυγούστου 1928 – 20 Δεκεμβρίου 2002) ήταν Nορβηγός γλύπτης, περισσότερο γνωστός για το έργο του Σπαθιά στο Βράχο, μνημείο που συμβολίζει την ένωση του κράτους της Νορβηγίας.

Η ομάδα προήλθε από το διαχωρισμό της ΦΚ Βάκερ Ίνσμπουργκ (είχε προηγηθεί ακόμα ένας το 1986 από τον οποίο δημιουργήθηκε η ΦΚ Σβαρόφσκι Τιρόλ). Στο τέλος της περιόδου 1992-93 δόθηκε άδεια στην ομάδα. Με προπονητές όπως τους Kurt Jara και Γιοάχιμ Λεβ κέρδισε τρία συνεχόμενα πρωταθλήματα το 2000, 2001 και 2002.